Nigeriese joernalis vas vir staatsgreepplanne – praag.co.za
Agente van die departement van staatsveiligheid sê hulle het die ­uitgewer van die Weekly ­Source-koerant, Jones Abiri, op 21 Julie op klagte van terrorisme, poging tot ontvoering en die feit dat hy glo agter gerugte van 'n militêre staatsgreep gesit het, in hegtenis geneem.
Die Bayelsa-staat se vereniging van koerantuitgewers het Abiri as 'n "­geloofwaardige joernalis" bestempel en 'n beroep op die owerheid gedoen om hom onmiddellik vry te laat.
Die geheime diens beskuldig Abiri daarvan dat hy aan die hoof staan van die Gesamentlike Rewolusionêre Raad, 'n militante groep in Nigerië se olieryke suide. Die organisasie val gereeld oliepypleidings aan.
Dit het meegebring dat olieproduksie in die gebied van 2,2 miljoen vate per dag tot net 1,2 miljoen vate af­geneem het.
Die Weekly Source is 'n koerant wat in Yenagoa, in die Bayelsa-staat, ­gepubliseer word.
Skrywer praagGepubliseer op 29 Julie 2016 29 Julie 2016 Kategorieë Internasionale nuus, NuusSleutelwoord moslems, nigerië, olie, staatsgreep, terreur